ꠃꠁꠇꠤꠙꠤꠒꠤꠀ

ꠃꠁꠇꠤꠙꠤꠒꠤꠀ ꠅꠁꠟ ꠄꠈ ꠛꠣꠞꠀꠔꠤ ꠟꠦꠈꠣ ꠨ ꠛꠣꠇ꠆ꠇꠣꠝꠣꠔꠤ ꠨ ꠎꠦꠍꠣ ꠢꠣꠝꠣꠘꠤ ꠨ ꠚꠤꠞꠤ ꠇꠘꠐꠦꠘꠐꠞ ꠄꠉꠥ ꠇꠥꠟꠣꠝꠦꠟꠣ ꠉꠤꠀꠘꠇꠥꠐꠣ ꠨ ꠎꠦꠉꠥ ꠀꠘꠣꠚꠄꠡꠣꠞ ꠃꠁꠇꠤꠝꠤꠒꠤꠀ ꠚꠣꠃꠘꠒꠦꠡꠘꠞ ꠍꠣꠙꠥꠐꠦ ꠍꠟꠦ ⁕ ꠖꠥꠘꠤꠀꠎꠥꠠꠤ ꠜꠟꠦꠘꠐꠤꠀꠞ ꠅꠈꠟꠦ ꠛꠣꠞꠀꠔꠤ ꠟꠦꠈꠣꠖꠤ ⁕ ꠎꠦꠍꠣꠄ ꠅꠄꠛꠍꠣꠁꠐꠅ ꠢꠣꠝꠣꠁꠀ ꠎꠦꠍꠣ ꠚꠣꠘꠣ ꠟꠦꠈꠔꠣ ꠚꠣꠞꠂꠘ ꠨ ꠎꠦꠔꠣ ꠛꠣꠞꠀꠔꠦ ꠁꠘꠐꠣꠞꠘꠦꠐꠞ ꠡꠛꠍꠦ ꠛꠠ ꠀꠞ ꠡꠛꠔꠘꠦ ꠚꠍꠘꠈꠞꠣ ꠡꠣꠗꠣꠞꠘ ꠔꠁꠔ꠆ꠔꠡꠥꠔ꠆ꠞꠞ ꠊꠣꠐꠔꠤ ꠝꠤꠐꠣꠄ ⁕ 

ꠡꠣꠟ ꠎꠤꠝꠤ ꠅꠄꠟꠍ ꠀꠞ ꠀꠞ ꠟꠦꠞꠤ ꠍꠣꠋꠉꠣꠞ ꠃꠁꠇꠤꠙꠤꠒꠤꠀ ꠍꠣꠟꠥ ꠈꠞꠂꠘ ꠨ ꠛꠣꠖꠦ 'ꠃꠁꠇꠤ' (ꠛꠣꠞꠀꠔꠤ ꠟꠦꠈꠣꠞ ꠅꠄꠛꠍꠣꠁꠐꠅ) ꠀꠞ 'ꠉꠤꠀꠘꠇꠥꠐꠣ' ꠘꠣꠝ ꠝꠤꠟꠣꠁꠀ ꠁ ꠅꠄꠛꠍꠣꠁꠐꠞ ꠘꠣꠝ ꠞꠣꠈꠂꠘ ⁕ ꠃꠁꠇꠤ ꠝꠣꠘꠦ ꠐꠦꠐ꠆ꠐꠦꠞꠣꠁꠀ ꠀꠐꠣ ⁕ ꠛꠣꠞꠀꠔꠤ ꠝꠣꠘꠡꠞ ꠔꠥꠠꠣꠔꠥꠠꠣ ꠟꠦꠈꠣꠖꠤ ꠁ ꠅꠄꠛꠍꠣꠁꠐ ꠉꠠꠤ ꠃꠐꠍꠦ ⁕ ꠅꠘꠦ ꠁꠉꠥ ꠁꠘꠐꠣꠞꠘꠦꠐꠞ ꠡꠛꠍꠦ ꠛꠠ ꠀꠞ ꠡꠛꠔꠘꠦ ꠚꠍꠘꠈꠞꠣ ꠔꠁꠔ꠆ꠔꠡꠥꠔ꠆ꠞꠞ ꠉꠥꠖꠣꠝ ꠢꠤꠡꠣꠛꠦ ꠛꠦꠛꠀꠞ ꠅꠄ ⁕

꠨ ꠐꠣꠁꠝ ꠝꠦꠉꠣꠎꠤꠘ ꠡꠤꠇ꠆ꠞꠤꠔꠤ ꠖꠦꠄ ꠎꠦ ꠨ ꠃꠁꠇꠤꠙꠤꠒꠤꠀ (ꠁꠃꠐꠤꠃꠛ ꠨ ꠞꠦꠒꠤꠐ ꠨ ꠝꠣꠁ-ꠁꠍꠙꠦꠁꠍ ꠨ ꠀꠞ ꠚꠦꠍꠛꠥꠇ-ꠅꠞ ꠟꠉꠦꠟꠉꠦ) ꠖꠥꠘꠤꠀꠎꠥꠠꠤ ꠟꠣꠈ-ꠟꠣꠈ ꠝꠣꠘꠡꠞ ꠅꠘꠟꠣꠁꠘ ꠡꠎꠥꠉꠤꠔꠣꠄ ꠖꠥꠝꠍꠦ ꠛꠣꠠꠔꠦ ꠀꠍꠦ ⁕ ꠀꠞ ꠃꠁꠇꠤꠙꠤꠒꠤꠞ ꠚꠣꠔꠣꠁꠘ꠆ꠔ ꠟꠉꠟꠉ ꠈꠛꠞ ꠡꠁꠋꠇ꠆ꠞꠣꠘ꠆ꠔ ꠎꠟꠖꠤ ꠀꠟꠘꠣꠉꠣꠖꠞ ꠟꠣꠉꠤ ꠁꠈꠐꠣ ꠄꠈꠐꠣ ꠡꠋꠛꠣꠖ ꠡꠥꠔ꠆ꠞ ꠢꠤꠡꠣꠛꠦꠅ ꠘꠣꠝꠒꠣꠈ ꠚꠣꠁꠍꠦ ⁕
ꠃꠁꠇꠤꠙꠤꠒꠤꠀ ꠅꠄꠛꠍꠣꠁꠐ ꠇꠥꠟꠣꠝꠦꠟꠣ ꠡꠤꠡꠐꠝꠞ ꠅꠀꠄ ꠁꠘ ꠟꠦꠈꠣꠞ ꠝꠣꠘ ꠨ ꠈꠣꠐꠣꠇꠥꠐꠤ ꠀꠞ ꠔꠁꠔ꠆ꠔꠞ ꠡꠂꠔ꠆ꠔꠔꠣ ꠞꠇ꠆ꠇꠣ ꠈꠞꠣꠞ ꠖꠣꠄ ꠛꠃꠔ ꠃꠖ꠆ꠖꠥꠉ ꠟꠅꠀ ꠅꠄ ⁕ ꠔꠄ ꠨ ꠇꠤꠍꠥ ꠚꠣꠔꠣꠁꠘ꠆ꠔ ꠀꠘꠣꠎꠣꠍꠣꠁ ꠛꠣ ꠀꠘ꠆ꠖꠥ ꠔꠁꠔ꠆ꠔꠞ ꠕꠣꠇꠤꠎꠤꠔ ꠚꠣꠞꠦ ⁕

 ꠁꠔꠤꠀꠡ 

ꠃꠁꠇꠤꠙꠤꠒꠤꠀ ꠡꠥꠞꠥ ꠅꠁꠍꠤꠟ ꠘꠥꠙꠤꠒꠤꠀ'ꠞ ꠄꠈ ꠛꠣꠠꠣꠁꠟ ꠙ꠆ꠞꠎꠦꠇ꠆ꠐ ꠢꠤꠡꠣꠛꠦ ⁕ ꠘꠥꠙꠤꠒꠤꠀ ꠅꠁꠟ ꠁꠋꠟꠤꠡ ꠝꠣꠔꠦ ꠄꠉꠥ ꠇꠥꠟꠣꠝꠦꠟꠣ ꠉꠤꠀꠘꠇꠥꠐꠣ ꠎꠦꠘꠅ ꠎꠣꠘ꠆ꠞꠣ-ꠢꠥꠘ꠆ꠞꠣꠁꠘ꠆ꠔꠦ ꠟꠤꠇꠤꠀ ꠕꠣꠈꠂꠘ ꠀꠞ ꠁꠉꠥꠔ ꠄꠈ ꠡꠥꠘꠤꠞ꠆ꠖꠤꠡ꠆ꠐ ꠚꠖ꠆ꠖꠔꠤꠔꠦ ꠟꠦꠈꠣꠟꠦꠇꠤ ꠈꠞꠣ ꠅꠄ ⁕ 'ꠛꠝꠤꠎ ꠁꠘ꠆ꠇ' ꠘꠣꠝꠞ ꠄꠈ ꠅꠄꠛ ꠙꠞ꠆ꠐꠣꠟ ꠚꠔꠤꠡ꠆ꠑꠣꠘ ꠘꠥꠙꠤꠒꠤꠀꠞ ꠈꠣꠁꠞ꠆ꠎꠇ꠆ꠞꠝ ꠡꠥꠞꠥ ꠈꠞꠦ ⁕ ꠁꠘꠅ ꠝꠥꠟ ꠝꠣꠘꠥꠡ ꠀꠍꠟꠣ ꠛꠝꠤꠇ-ꠅꠞ ꠘꠤꠞ꠆ꠛꠣꠁ ꠚꠞꠤꠍꠣꠟꠇ ꠎꠤꠝꠤ ꠅꠄꠟꠍ꠆ ꠀꠞ ꠚꠗꠣꠘ ꠟꠦꠈꠞꠣ ꠟꠦꠞꠤ ꠡꠣꠋꠉꠣꠞ ꠨ ꠎꠦꠞꠣ ꠛꠣꠖꠦ ꠃꠁꠇꠤꠙꠤꠒꠤꠀꠞ ꠟꠉꠦ ꠎꠥꠇ꠆ꠔ ꠅꠁꠘ ⁕ ꠘꠥꠙꠤꠒꠤꠀ ꠚꠤꠞꠤ ꠔꠁꠔ꠆ꠔ ꠟꠣꠁꠍꠦꠘ꠆ꠍꠞ ꠅꠗꠤꠘꠦ ꠍꠟꠍꠤꠟ ; ꠔꠄ ꠞꠤꠌꠣꠞ꠆ꠒ ꠁꠍꠐꠟꠝꠦꠘ ꠃꠁꠇꠤꠙꠤꠒꠤꠀ ꠈꠣꠁꠞ꠆ꠎꠇ꠆ꠞꠝꠞ ꠟꠉꠦ ꠎꠥꠖ ꠖꠤꠛꠣꠞ ꠛꠣꠖꠦ ꠉꠘꠥ ꠚꠤꠞꠤ ꠒꠇꠥꠝꠦꠘ꠆ꠐꠦꠡꠘ ꠟꠣꠁꠍꠦꠘ꠆ꠍ ꠛꠖꠟꠣꠘꠤ ꠅꠁ ꠎꠣꠄ ⁕

ꠍꠤꠟꠐꠤ ꠃꠁꠇꠤꠙꠤꠒꠤꠀ
ꠃꠁꠇꠤꠒꠣꠐꠣꠞ ꠔꠁꠔ꠆ꠔ ꠅꠘꠥꠎꠣꠁ ꠍꠤꠟꠐꠤ ꠃꠁꠇꠤꠙꠤꠒꠤꠀ ꠕꠘꠦ ꠃꠁꠇꠤꠝꠤꠒꠤꠀ ꠁꠘ꠆ꠇꠤꠃꠛꠦꠐꠞ ꠅ ꠐꠦꠡ꠆ꠐ ꠙꠎꠦꠇ꠆ꠐ ꠢꠤꠡꠣꠛꠦ ꠀꠛꠧ ꠀꠍꠦ  ⁕ Q2044560. (2023 ꠨ April 13). Wikidata. Retrieved 09:19 ꠨ April 30 ꠨ 2023

 ꠃꠁꠇꠤꠈꠛꠞ

ꠇꠦꠐꠣꠉꠞꠤ:ꠃꠁꠇꠤꠝꠤꠒꠤꠀ ꠙꠇꠟ꠆ꠙꠁꠘ